CELEX: 32017R1472
Language: sl
Date: 2017-08-11 00:00:00
Title: Izvedbena uredba Komisije (EU) 2017/1472 z dne 11. avgusta 2017 o uvrstitvi določenega blaga v kombinirano nomenklaturo

15.8.2017   
               
               
                  SL
               
               
                  Uradni list Evropske unije
               
               
                  L 210/1
               
            IZVEDBENA UREDBA KOMISIJE (EU) 2017/1472
      z dne 11. avgusta 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 11. avgusta 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Palica iz aluminija (t. i. palica za zaveso za tuš), na katero se obesi zavesa. Sestavljena je iz dveh votlih aluminijastih cevi. Ožja cev je vstavljena v širšo cev. Palica je raztegljiva in v širši cevi vsebuje vzmetni mehanizem iz jekla, ki je zasnovan tako, da potiska obe cevi ob steno.
                     Izdelek je predstavljen brez zavese ali obročkov za zaveso.
                     Glej sliko (*1).
                  
                  
                     8302 41 90 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8302 , 8302 41  in 8302 41 90 .
                     Uvrstitev pod tarifno podštevilko 7615 20  kot „sanitarni izdelki“ je izključena, saj izdelek nima objektivnih značilnosti izdelka, zasnovanega za kopalnico. Primeren je za uporabo kjerkoli v stavbi, na primer za obešanje zavese pred oknom ali vrati.
                     Zaradi svojih objektivnih značilnosti (vzmetni mehanizem v povezavi z raztegljivostjo; nosilnost konstrukcije prenese le lažje obremenitve, npr. težo zavese) je izdelek zasnovan kot palica za zaveso in ne navadna aluminijasta palica iz tarifne številke 7604 . Palice za zavese se uvrščajo pod tarifno številko 8302  (glej tudi pojasnjevalne opombe harmoniziranega sistema k tarifni številki 8302 , drugi odstavek, (D), (5)).
                     Uvrstitev pod oznako KN 8302 41 10  kot „pribor iz navadnih kovin za vrata“ ali pod oznako KN 8302 41 50  kot „pribor iz navadnih kovin za okna in francoska okna“ je izključena, saj izdelek nima objektivnih značilnosti, ki bi kazale, da je zasnovan za uporabo z enim ali drugim.
                     Izdelek je zato treba uvrstiti pod oznako KN 8302 41 90  kot „drugo stavbno okovje, pribor (fitingi) in podobni izdelki iz navadnih kovin“.
                  
               
            
         
            (*1)  Slika je zgolj informativna.